  Майя Бывальцева Ижкаре Венгрилэн Казаньын валтӥсь консулэз Адам Штифер вуылыку, Удмуртилэн но Венгрилэн вачеужан луонлыкъёссы сярысь вераськизы. Кык нунал ӵоже, 13-тӥ но 14-тӥ инвожое, кунсьӧр делегация элькунысь 20-лэсь трос предприятиослэн но огазеяськонъёслэн ужаменызы тодматскиз. Улосвыл кивалтэтлэн тӧроез Ярослав Семёнов верамъя, Венгриысь куноослы элькунлы «вань мае ӵектыны». Мон оскисько, Венгриын шедёзы Удмуртиын поттӥськись вузъёсты басьтӥсьёс. <…> Со сяна, студентъёсын вошъяськонэн, ужан амалъёсын вошъяськонэн герӟаськем кусыпъёс вал. Нимаз вераськон туризмен азинтон сярысь. Милям ужпуммы — Удмуртия сярысь, солэн туристъёс понна аспӧртэм луонлыкъёсыз сярысь пыр-почгес вераны Ярослав Семёнов, Удмуртиысь кивалтэтлэн тӧроезАдам Штифер пусйиз, Удмуртия но Венгрия куспын туризм удысъя вачеужан нырысетӥ интыын луэ шуыса. Венгриын туризм туж умой азинске, вань тунсыко курортъёс, ӟуч кылын вераськись ӧнерчиос возьмало тӥлесьтыд туристъёстэс Адам Штифер, Венгрилэн Казаньын валтӥсь консулэзОзьы ик Штифер ватсаз, соослы Ижкарысь «Аксион-холдинг» огазеяськонлэн вузъёсыз тунсыко потӥзы шуыса, кылсярысь, дефибрилляторъёс. Мон оскытӥ, ми солы (предприятилы — ред.) сервисъя ужпумъёсты радъян понна Венгриын партнёр шедьтомы шуыса Адам Штифер, Венгрилэн Казаньын валтӥсь консулэзСо сяна, Венгрилэн йӧллы пудо вордон удысын кусыпъёс тупатон ласянь Удмуртиын чакланъёсыз вань. Тегъёс: Политика Ужбергатон Туризм Ижкар Удмуртия Венгрия ЯрославСемёнов  